पारिश्रमिक दिने आश्वासन पछि टि–२० सुरु
नेेपाल क्रिकेट संघ (क्यान)ले पारिश्रमिक दिने आश्वासन दिएपछि नेपाल टि–२० लिगको रोकिएको मंगलबारको खेल सुरु भएको छ । निर्धारित समयभन्दा ढिला भएको खेलमा काठमाडौं नाइट्स र विराटनगर सुपर किंग्सबीच प्रतिस्पर्धामा हुँदैछ । काठमाडौं नाइट्सले टस जितेर पहिला ब्याटिङ गर्दै छ । ढिलोगरी सुरु भएको खेल ९/९ ओभरमा झारिएको छ।
काठमाडौँ — नेेपाल क्रिकेट संघ (क्यान)ले पारिश्रमिक दिने आश्वासन दिएपछि नेपाल टि–२० लिगको रोकिएको मंगलबारको खेल सुरु भएको छ । निर्धारित समयभन्दा ढिला भएको खेलमा काठमाडौं नाइट्स र विराटनगर सुपर किंग्सबीच प्रतिस्पर्धामा हुँदैछ । काठमाडौं नाइट्सले टस जितेर पहिला ब्याटिङ गर्दै छ । ढिलोगरी सुरु भएको खेल ९/९ ओभरमा झारिएको छ।नेपाल क्रिकेट संघ (क्यान)को प्राविधिक टोलीले बिहान टसका लागि टिम लिस्ट बुझाउन जाँदा दुवै टिमलाई 'हाम्रा आन्तरिक विषय छन् । लिस्ट लिन्नाैं' भनेपछि टस नै नहुने स्थितिमा पुगेको थियो । खेल निर्धारित समयअनुसार बिहान सवा ९ बजे सुरु हुनुपर्ने थियो ।काठमाडौं, विराटनगरसहित जनकपुर रोयल्स र फारवेस्ट युनाइटेडका खेलाडीहरूले लिगका ६० प्रतिशतभन्दा बढी खेल भइसक्दा पनि कुनै पारिश्रमिक पाएका छैनन् । नेपाल क्रिकेट संघका अध्यक्ष चतुरबहादुर चन्दले अघिल्लो दिनबाट आयोजकहरू नै सम्पर्कमा नआएको बताएका थिए ।नेपाल क्रिकेट संघ (क्यान) ले भारतीय कम्पनी सेभेन थ्री स्पोर्ट्सलाई साझेदार बनाउँदै पटक-पटक सारिएको नेपाल टी–२० लिग मंसिर २८ देखि सुरु भएको थियो । सोमबारसम्म ३४ मध्ये २० खेल सम्पन्न भइसकेका छन् । 